El 12 de payares de 1913 nació en Linfiestu la neña Mª Josefa Canellada Llavona nuna familia de Torazu (conceyu Cabranes). Ye nAsturies onde  nun sólo deprenderá les lletres y los númberos sinón tamién la llingua asturiana que llueu afondará nos sos estudios dinvestigación como filóloga, xulgando necesaria una normativización llingüística.    Nacabando la escuela en Cabranes, marcha pa Madrid onde fail Bachilleratu nel colexu San Isidro. El 31 de mayu de 1913 dempués de facer un esamen dingresu ye almitida na Facultá de Lletres de la Universidá Complutense formándose en dialectoloxía, historia de la llingua, fonética,  lexicografía y estudios lliterarios, teniendo como profesores a Tomás Navarro Tomás, Pedro Salinas, Xavier Zubiri, Rafael Lapesa, José F.Montesinos y Ramón Menéndez Pidal ente otros.  Cuando entovía yera una estudiante ente los años 1933-1936 collabora col poeta Pedro Salinas na revista lliteraria Índice y col fonetista Tomás Navarro Tomás nel Laboratorio de Fonética del Centro de Estudios Históricos.    La Guerra Civil abre un paréntesis nos sos estudios filolóxicos dedicándose a  latención de neños y refuxaos hasta que les instituciones se faen cargu dellos. Formándose na disciplina de la enfermería, Josefa Canellada trabayará como tal nel hospital de sangre de Madrid y nel hospital del penal dOcaña. Esta esperiencia quedará reflexada na so novela Penal de Ocaña que resulta finalista nel premiu Café Gijón nel añu 1953, pero por mor de la censura, nun la verá imprimía hasta 1965 con dalgunos cambeos. Canellada tendrá quesperar a 1985 pa ver la so obra completa y bien espardida.      Tres años dempués de finar la guerra ye llicenciada y un añu dempués, en 1943, consigue doctorase cola tesis dirixía por Dámaso Alonso El bable de Cabranes, que destaca por ser la primera fecha nEspaña sobre una variedá del asturianu y por llevar el premiu estraordinariu de doctoráu pol so conteníu.    Dende que termina los sos estudios foi profesora y  collaboradora de centros denseñanza ya investigación. Asina, ente los años 1940-1946 collabora nel Instituto Menéndez y Pelayo del Consejo Superior de Investigaciones Científicas.  Afondando más nos sos estudios de fonética, pasa una temporada na Universidá de Coimbra asoleyando xunto con Armando Lacerda Comportamientos vocálicos en español y en portugués.  En 1944 asoleya les dos primeres obres de creación lliteraria en castellán, dos cuentinos infantiles que lleven por títulu: Suca y el oso y El tío Tanón, la tía Tana y la historia de Tanín.    Nel añu 1946 casa col filólogu Alonso Zamora Vicente col que tien dos fíos: Alonso y Juan. Col motivu del nomamientu del so maríu, director del Instituto de Filología de la Universidad de Buenos Aires, vive nArxentina ente los años 1948-1952 onde fai trabayos sobre métrica y fonética asoleyaos en revistes internacionales como larxentina Filología. Y ye nesta tierra, lloñe de la represión franquista, onde pue lleer les tornes duna riestra dautores como Sartre, Camus o Heidegger que la pondrán en contactu cola corriente esistencialista.      De regresu a España trabaya un tiempu enseñando provenzal antiguo na Universidá de Salamanca, pero les investigaciones fairán quotra vuelta cole con Alonso Zamora a México onde asoleyarán los  trabayos sobre les vocales en dalgunes fales mexicanes na Nueva revista de Filología Hispánica    Nel añu 1957 entama daqué trabayos sobre lliteratura de tresmisión oral collaborando nel Romancero tradicional xunto con Á. Galmés de Fuentes, Mª Goyri, R. Menéndez Pidal y J.M Caso González.  Na década de los sesenta dedícase a la edición dobres clásiques y al so trabayu como investigadora y enseñante. Ye nesti tiempu nel que trabaya como investigadora nel  Seminario Menéndez Pidal (1958-1962); como profesora de fonética española na New York University in Spain y nel Instituto de Cultura Hispánica (güei Instituto de Cooperación Iberoamericana) durante los años 1966-1974 enseñando español a estranxeros y asoleyandol llibru Antología de textos fonéticos; profesora de fonética española en Middlebury Collage (1964) y collaboradora de la Sección de Filología del Colegio de México nel añu 1960